  Майя Бывальцева Вал вылын ворттылон спортъя Удмуртиысь Кун Кенешлэн Кубокез понна ӵошатсконъёс ортчозы Ижкарысь ипподромын. Кызьы ивортӥз 2-тӥ инвожое элькун парламентлэн пресс-службаез, соос 16-тӥысен 18-тӥ инвожоозь ортчозы. «16-тӥысен 18-тӥ инвожоозь 2016-тӥ арын Ижкарын вал вылын ворттылон спортъя (конкур но троеборье амалъёсъя) элькун ӵошатсконъёс ортчозы. Валтӥсь кузьым луоз Кун Кенешлэн Кубокез. Вал вылын ворттылон спортъя элькун парламентлэн Кубокез понна ӵошатсконъёс таяз арын кыкетӥзэ ортчозы ни. Соос Россиысь вожвылъяськонъёслэн радлыказы пыртэмын», — верамын ивортонын. Ӵошатсконъёсы пыриськон понна куриськонъёсты koni18@mail.ru электрон почтае 10-тӥ инвожоозь сётыны луэ. Тодэ вайытом, нырысетӥосыз таӵе ӵошатсконъёс ортчизы 2015-тӥ арын гудырикошконэ. Удмуртиысь лэсьтӥськонъя министрлэн Иван Новиковлэн верамезъя, Ижкарысь ипподром азинсконъя нимысьтыз инты луоз. Тегъёс: Спорт Ижкар Удмуртия ипподром КунКенеш  